**ИМА ЈЕДНА КУЋИЦА ДРАГА СРЦУ МОМ**

**Други пројекат у одељењу II-1**

Дана 29.01.2020.године завршили смо свој други пројекат у овој школској години ,под називом Ми смо мали истраживачи-Има једна кућица драга срца мом,у оквиру предмета Пројектна настава.

Представили смо продукте свог рада-пројекта.Радили смо у групама и индивидуално и много тога научили из области становања људи од најраније прошлости до данашњих дана.Стекли смо основна знања из области становања људи у нашим крајевима.Све задатке смо успешно урадили.Сада смо навикли на тимски рад и знамо колико је важно да заједно и сложно извршавамо задатке како би дошли до циља.Такође,користили смо различите врсте извора информација,а не само уџбеник.

У раду смо користили презентацију о становању људи од најраније прошлости па до данас.Ликовно смо на плакатима представили врсте кућа,научили делове кућа,одлике насеља,врсте насеља,обичаје везане за градњу куће,раднике који учествују у изградњи куће…Научили смо на часу музичке културе да играмо народну игру На крај села и да певамо народну песму С оне стране Дунава.На часовима српског језика научили смо пословице и изреке о кући и породици.

На крају смо направили град и село и представили макетама њихове основне карактеристике.У изради кућица и зграда помагали су нам и родитељи.

Продукте нашег рада ћемо представити и родитељима и нашим другарима.

Дан је протекао у прелепом расположењу са много среће,јер смо успешно завршили наш пројекат.

Свима нам се допао овакав начин рада и једва чекамо наш трећи пројекат под називом Занимања људи-некад и сад.

ОдељењеI I-1 и учитељица Драгана Ђукановић

 



 

 

  

 



 

 

 



